Vasilj Vasiljovič Maljuk

**Vasill Vasiljovič Maljuk** (ukrajinski: Василь Васильович Малюк; rođen 28. februara 1983.) ukrajinski je vojni oficir, general-pukovnik, načelnik Službe bezbjednosti Ukrajine (SBU) od 7. februara 2023. (prije toga - vršilac dužnosti načelnika SBU od 18. jula 2022.). Član je Vijeća za nacionalnu bezbjednost i odbranu Ukrajine (od 4. augusta 2022.) i član Štaba Vrhovnog komandanta od 16. augusta 2022. (kao prvi zamjenik načelnika SBU, od 14. februara 2023. - kao načelnik SBU 
).

## Biografija 
Vasilj Vasiljovič Maljuk rođen je 28. februara 1983. godine u gradu Korostišivu, Žitomirska oblast (sjeverna Ukrajina). Godine 2001. započeo je vojnu službu u državnim sigurnosnim agencijama. Tako je 2005. diplomirao pravo na Nacionalnoj akademiji Službe sigurnosti Ukrajine. Kasnije je stekao doktorat iz prava. U jednom razgovoru s novinarima izjavio je: "

### Vojna karijera 
Tokom službe u regionalnim kancelarijama Službe sigurnosti Ukrajine, Maljuk je obavljao dužnosti od operativca do zamjenika načelnika Uprave - šefa Jedinice za borbu protiv korupcije i organiziranog kriminala.
Od 2014. učestvovao je u Antiterorističkoj operaciji u Donbasu, te je primio predsjedničku nagradu.
Od januara 2020. do 13. marta 2020. Vasilj Maljuk bio je prvi zamjenik načelnika Glavne uprave SBU za borbu protiv korupcije i organizovanog kriminala. Od 13. marta 2020. do 26. jula 2021. Maljuk je bio prvi zamjenik načelnika SBU - načelnik Glavne uprave za borbu protiv korupcije i organizovanog kriminala. Za zamjenika ministra unutrašnjih poslova Ukrajine imenovan je 16. februara 2022.

#### Rusko-ukrajinski rat 
Od 16. februara do 27. februara 2022. Vasill Maljuk je bio zamjenik ministra unutrašnjih poslova Ukrajine. Kada je Rusija 24. februara 2022. pokrenula potpunu invaziju na Ukrajinu, učestvovao je u bici za Hostomel kako bi spriječio rusko iskrcavanje preko aerodroma Hostomel u Kijev. Nekoliko dana kasnije, Maljuk se vratio u Kijev i pomogao u organizaciji odbrane grada, zajedno s osobljem iz Glavne obavještajne uprave (HUR), Nacionalnog biroa za borbu protiv korupcije, Nacionalne garde, policije i jedinica za specijalne namjene. Kasnije je učestvovao u više borbenih operacija na pravcima Donjecka, Luganska i Hersona.
[thumb|250px|desno|Fotografija vojnog aviona [Tupoljev Tu-95 pogođenog FPV dronom tokom napada u ruskoj zračnoj bazi Olenja.]]
Od 28. februara do 3. marta 2022. Vasilj Maljuk je imenovan za zamjenika šefa SBU-a.
Dana 3. marta 2022. ukazom predsjednika Ukrajine imenovan je za prvog zamjenika šefa Službe sigurnosti Ukrajine. 
Tri nedjelje kasnije, on je unaprijeđen u čin brigadnog generala. Pripisuje mu se planiranje i provođenje hapšenja Viktora Medvedčuka, ukrajinskog člana parlamenta i oligarha osumnjičenog za izdaju. Maljuk je također lično nadgledao istragu i hapšenje Oleha Kuliniča, bivšeg šefa Glavne uprave SBU-a na Krimu, koji je bio osumnjičen za izdaju, 16. jula 2022. Ivana Bakanova je s mjesta šefa SBU-a smijenio ukrajinski predsjednik Volodimir Zelenski ubrzo nakon Kuliničevog hapšenja, a Maljuk je imenovan za vršioca dužnosti šefa SBU-a 18. jula 2022. Prema izvještajima iz tog vremena SBU je bio u lošem stanju u vrijeme Maljukovog imenovanja. Šef SBU-a u Hersonskoj oblasti povukao je agente prije ruske okupacije, protivno naređenjima. Postojao je nepotizam. Smatralo se da su u SBU bil ubačeni ruski agenti; Maljuk je dao prioritet njihovom uklanjanju. Njegova efikasnost u ovome bila je faktor uspjeha napada na ruske zračne baze 2025. pod nazivom Operacija Paukova mreža, kojom prilikom je uništena trećina strateških bombardera. Uspjeh ovog napada uveliko je zavisio od čuvanja njegove tajnosti prilikom izvođenja.

## Reference 
Kategorija:Rođeni 1983.
Kategorija:Živi ljudi
Kategorija:Ukrajinski generali
Kategorija:Načelnici Službe bezbjednosti Ukrajine
Kategorija:Biografije, Korostišiv